
ДО

ОБЩИНСКИ СЪВЕТ

БУРГАС

Д О К Л А Д Н А З А П И С К А
ОТ ДИМИТЪР НИКОЛОВ НИКОЛОВ

КМЕТ НА ОБЩИНА БУРГАС

Относно: Учредяване право на строеж в УПИ V-86 в кв. 7 по плана на кв. „Работнически жилища“, ж.к. „Братя Миладинови“, гр. Бургас, за изграждане на жилищна сграда, срещу задължение за проектиране, строителство и обезщетение с реални обекти.
УВАЖАЕМИ ОБЩИНСКИ СЪВЕТНИЦИ, 
Съгласно Акт №4538/06.03.2007г. за частна общинска собственост, Община Бургас притежава правото на собственост върху 108,41/801 кв.м идеални части от УПИ V-86, целият с площ 801 кв.м в кв.7 по плана на ж.к. „Братя Миладинови“, гр. Бургас, отреден „за жилищно строителство“, идентичен с ПИ с идентификатор 07079.620.309, целият с площ 801 кв.м по КККР на гр. Бургас. Останалите общо 692,59/801 кв.м ид. части от недвижимия имот са продадени на физически лица, по реда на чл. 35, ал. 3 от Закона за общинската собственост, след взети решения на Общински съвет-Бургас.
Към настоящия момент съсобственици с Общината в имота са следните физически и юридически лица: 
· „СИТИ БИЛД“ ЕООД, притежава 683,60/801 кв.м идеални части от ПИ, съгласно
нот. акт №1272, том VІІ, рег. №8071, дело №1080 от 21.09.2021г.; нот. акт №298, том ІІ, рег. №4716, дело №245 от 26.06.2018г., нот. акт №330, том ІІ, рег. №2621, дело №285 от 21.03.2023г., нот. акт №341, том ІІ, рег. №2737, дело №292 от 23.03.2023г.;

·  И. Е. Н. и П. О. О., притежават 8,99/801 кв.м 
идеални части от УПИ, съгласно договор за продажба на недвижим имот - частна общинска собственост от 18.12.2009г., вписан с акт №70, том 45, вх. рег. №13472 от 28.12.2009г. в Служба по вписванията – Бургас.

Общата квота на съсобствениците възлиза на 692,59 (шестстотин деветдесет и две цяло и петдесет и девет стотни) кв.м идеални части, които представляват 86,47 % от площта на УПИ V-86.

Със заявление с вх. №70-00-1639/04.03.2021г. в Община Бургас, съсобствениците, чрез Х. Тодоров, Управител на „СИТИ БИЛД“ ЕООД, уведомяват Общината за инвестиционните си намерения и желание да им бъде учредено право на строеж в имота, за изграждане на нова жилищна сграда, по предвижданията на ОУП на гр. Бургас и допустимите градоустройствени показатели за имота, като срещу цената на учреденото право на строеж, Община Бургас да получи, обезщетение в размер на 38 %, съобразно квотата ù на съсобственост в имота, съотнесена към разгънатата застроена площ на бъдещата сграда. 


Предложението е разгледано от Комисията за провеждане на търгове, конкурси, приватизация и реализация на малки благоустройствени проекти - Комисията, на проведено на 11.03.2021г. заседание, обективирано в Протокол – Решение със същата дата, като е определен процент обезщетение в размер - 40%. 
Протоколът е връчен на заявителите на 02.06.2021г.
В изпълнение на решение на Тръжната комисия от проведеното на 11.03.2021г. заседание, с утвърден процент обезщетение в размер - 40% от РЗП на бъдещата сграда по посочените градоустройствени показатели за Община Бургас, с уведомление вх. № 70-00-1639/3/25.08.2021г. е внесен идеен инвестиционен проект по част „Архитектура“ за изграждане на жилищна сграда в УПИ V-86, в кв. 7 по плана на ж.к. „Братя Миладинови“ - гр. Бургас. Проектът е предоставен на вниманието на Главния архитект на Община Бургас за разглеждане в Експертен съвет по устройство на територията (ЕСУТ).

С Протокол-Решение № 26 по т. 9 от дневния ред на проведеното на 15.09.2021г. заседание, ЕСУТ при Община Бургас е изразил  становище, че така изготвен проектът за жилищната сграда е в съответствие с действащия ОУП на гр. Бургас, но не е в съответствие с действащия ПУП-ПРЗ на ж.к. „Братя Миладинови“, гр. Бургас. Внесеният идеен проект ще бъде съгласуван, след провеждане на процедура по изменение на ПУП-ПРЗ в частта на УПИ V-86, кв.7, по плана на ж.к. „Братя Миладинови“, гр. Бургас.

 От представената идейна разработка на бъдещата сграда в имота (проект по част „Архитектура“) е видно, че сградата ще бъде със застроената площ (ЗП) 364,23 кв.м и обща разгъната застроена площ (РЗП) 2401,00 кв.м. /бруто 3110,50 кв.м/

При 13,53 % - общинска квота на съсобственост в имота и при 40%, утвърденото обезщетение в бъдещата сграда, съотнесени към цялата РЗП, за Община Бургас се определя обезщетение в размер на ≈ 129,94 кв.м от цялата сграда.
С последващо заявление с вх.№70-00-1639/5/14.10.2021г. в Община Бургас, направено от Х. Тодоров – Управител на „СИТИ БИЛД“ ЕООД, е входирано предложение за обезщетение на общината с реални обекти в бъдещата сграда, съответни на притежавания от нея дял върху имота.

С Протокол - Решение на Комисията от проведеното на 27.10.2021г. заседание, окончателно са приети предложените от съсобственика в дял на Община Бургас самостоятелни обекти в бъдещата жилищна сграда в УПИ V-86 в кв.7 по плана на ж.к. „Братя Миладинови“, гр. Бургас, която ще бъде изградена по съгласуван от ЕСУТ при Община Бургас проект, при договорена степен на завършеност на обектите, както следва:

	ЖИЛИЩНА ПЛОЩ

	Обособен обект №
	Застроена площ (м2)

	Апартамент 2 
	53,74 

	Апартамент 8
	53,74 

	ОБЩО жил. площ :
	Около 107,48 

	Паркомясто №1 + част маневрено хале


	≈ 35  

	Обща РЗП за Община Бургас:           107,48+35=142,48 кв.м


Със Заповед №310/03.02.2022г. на Зам.-кмет „Строителство, инвестиции и регионално развитие“ е одобрено изменение на ПУП-ПРЗ за УПИ V-86 в кв.7 по плана ж.к. „Братя Миладинови“, гр. Бургас, с което е конкретизирано отреждане „за жилищно строителство“, с предвидено ново свободно застрояване в имота с височина частично на 12 м, 15 м и 18 м. 


Съгласно съгласувания след влизане в сила на изменението на ПУП-ПРЗ проект по част „Архитектура“, бъдещата сграда в имота ще бъде със застроената площ (ЗП) 364,23 кв.м и обща разгъната застроена площ (РЗП) 2401,00 кв.м. /бруто 3110,05 кв.м/, включваща: общо жилищна площ РЗП 2088,96 кв.м, общо складови площи – 27,03 кв.м и общо прилежащи идеални части от сградата - 414,04 кв.м /по представено площообразуване/.


В изпълнение разпоредбите на чл.41, ал.2, във връзка с чл.22, ал.3 от ЗОС, е възложено на оценител на имоти, вписан в регистъра на независимите оценители на Република България, изготвяне на оценка за определяне на следните пазарни стойности:

- пазарна стойност на правото на строеж за изграждане на цялата жилищна сграда, определена в размер 967 400 лв. (деветстотин шестдесет и седем хиляди и четиристотин лева), без ДДС, с данъчна оценка на правото на строеж – 897 482,70 лв. (осемстотин деветдесет и седем хиляди четиристотин осемдесет и два лева и седемдесет стотинки), разпределена по квоти: за Община Бургас – 130 900 лв. (сто и тридесет хиляди и деветстотин лева), за съсобствениците – 836 500 лв. (осемстотин тридесет и шест хиляди и петстотин лева), без ДДС;

- пазарна стойност на реалните обекти, които Община Бургас ще получи в дял от бъдещата жилищна сграда, предназначени за жилищни нужди – 2 броя апартаменти и 1 брой паркомясто, определена в размер на общо 260 900 лв. (двеста и шестдесет  хиляди и деветстотин лева), без ДДС, разпределени както следва:
	ЖИЛИЩНА ПЛОЩ
	Пазарна стойност

	Обособен обект №
	Обща застроена площ (м2)
	Общо лева, без ДДС

	Апартамент 2 
	66,47 
	118 300 лв.

	Апартамент 8
	66,95 
	119 100 лв.

	ОБЩО жил. площ 
	227,47 
	237 400 лв.

	Паркоместа 1бр. 
	35,08 
	23 500 лв.

	Обща РЗП за Община Бургас:           227,47+35,08=262,55 кв.м
	260 900 лв.


Имотът, предмет на разпореждане, е включен в Раздел ІІІ т. 1 „Учредяване право на строеж в общински имоти срещу обезщетение с реални обекти – жилища/др. имоти“, на Програмата за управление и разпореждане с общинската собственост на Община Бургас за 2023г., приета с Решение по т. 4 от дневния ред на проведеното на 28.02.2023г. заседание на Общински съвет – Бургас (Протокол №49).

Поради необходимостта от обновяване на общинския жилищен фонд с нови жилища, това предложение за разпореждане с общинската идеална част в УПИ V-86 в кв.7 по плана на ж.к. Братя Миладинови, гр. Бургас, е целесъобразно. 
Предвид изложеното и на основание правомощията ми по чл. 64, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет - Бургас, предлагам Общински съвет – Бургас на основание чл. 21, ал. 1, т. 8 от Закона за местното самоуправление и местната администрация, чл. 37, ал. 4, т. 4 от Закона за общинската собственост, във връзка с чл.183, ал.1 и ал.3 от Закона за устройство на територията (ЗУТ), да вземе следното

Р Е Ш Е Н И Е :
                1. Да се сключи договор, по силата на който ОБЩИНА БУРГАС от една страна като УЧРЕДИТЕЛ-ПРИЕМАТЕЛ и „СИТИ БИЛД“  ЕООД с ЕИК 102929894, с адрес на управление: гр. Бургас, ул. „Оборище“ №2, ет. 3, представлявано от Х. ТОДОРОВ-Управител; И. Е. Н. с постоянен адрес: гр. Созопол и П. О. О. с постоянен адрес: гр. Бургас, от друга страна като СЪСОБСТВЕНИЦИ – ПРИОБРЕТАТЕЛИ, ВСИЧИ като съсобственици в Урегулиран поземлен имот (УПИ) V-86 (пет римско за имот с планоснимачен номер осемдесет и шест) в кв. 7 (седем) по плана на ж.к. „Братя Миладинови“, гр. Бургас, при съседи: север – УПИ ХІІ; североизток – УПИ ХІІ и ул. „Шар планина“; юг – ул. „Д. Караминдов“, запад – УПИ VІ-34, с площ от 801 (осемстотин и един) кв.м, представляващ ПОЗЕМЛЕН ИМОТ с идентификатор 07079.620.309 (нула седем хиляди седемдесет и девет – номер за гр. Бургас по единния кадастър на страната, в кадастрален район с номер – шестстотин и двадесет, поземлен имот номер – триста и девет), по кадастралната карта и кадастралните регистри за гр. Бургас, община Бургас, област Бургас, одобрени със Заповед РД-18-9/30.01.2009г. на Изпълнителния директор на АГКК, с площ от 801 (осемстотин и един) кв.м, Трайно предназначение на територията: Урбанизирана, Начин на трайно ползване: Комплексно застрояване, предишен идентификатор: 07079.620.52, номер по предходен план: квартал 7 (седем), парцел V (пет римско), при съседи: 07079.620.72, 07079.620.53, 07079.620.43, 07079.620.308, подробно описан в СКИЦА на поземлен имот №15-366489 от 04.04.2023г. на СГКК-Бургас, взаимно си учредяват и запазват право на строеж върху описания недвижим имот, за построяване на предвидената за изграждане в съответствие с действащия ПУП-ПРЗ и строителни книжа, ЖИЛИЩНА СГРАДА, с РЗП от 3110,05 кв.м. (три хиляди сто и десет цяло и нула пет стотни кв.м), включително подземна и надземна част.

               2. Срещу учреденото по т.1 право на строеж СЪСОБСТВЕНИЦИТЕ-ПРИОБРЕТАТЕЛИ - „СИТИ БИЛД“ ЕООД, И. Е. Н. и П. О. О. се задължават да проектират, изградят и въведат в експлоатация, изцяло за собствена сметка цялата ЖИЛИЩНА СГРАДА, по предвидения за застрояване начин за гореописания поземлен имот, включително да завършат цялата сграда и самостоятелните обекти, които след построяването на сградата ще станат изключителна собственост на ОБЩИНА БУРГАС и по отношение на които общината си запазва правото на строеж, в степента на завършеност, в сроковете и по начин уговорени в договора за учредяване на право на строеж срещу задължение за проектиране и строителство, като след построяването на сградата страните ще станат изключителни собственици, на самостоятелните обекти подробно описани в посочения договор – приложение към докладната записка.
               3.Одобрява проект на договор за учредяване на право на строеж срещу задължение за проектиране и строителство със съсобствениците „СИТИ БИЛД“ ЕООД, И. Е. Н. и П. О. О. в имота. 
Приложения: Заявления с вх. №70-00-1639/04.03.2021г.; №70-00-1639/5/14.10.2021г. и №70-00-1639/9/28.03.2023г. в Община Бургас; Акт №4538/06.03.2007г. за частна общинска собственост; Нот. акт №298, том ІІ, рег.№4716 д.№245 от 26.06.2018г.; Нот. акт №1272, том VІІ, рег.№8071 д.№1080 от 21.09.2021г.; Нот. акт №330, том ІІ, рег.№2621 д.№285 от 21.03.2023г.; Нот. акт №341, том ІІ, рег.№2737 д.№292 от 23.03.2023г.; договор за продажба на недвижим имот – частна общинска собственост от 18.12.2009г., вписан с акт №70, том 45, вх. рег. №13472/28.12.2009г.; Скица на ПИ, издадена от СГКК-Бургас; ПУП-ПРЗ с градоустройствени показатели; Протокол от 27.10.2021г. на Тръжна комисия; Протокол от 11.03.2021г. на Тръжна комисия; Удостоверения за данъчна оценка на недвижим имот – 3 бр.; Удостоверение за данъчна оценка на правото на строеж; Пазарни оценки на правото на строеж и на реалните обекти, предвидени за Община Бургас; Площообразуване; Проект на договор за учредяване на право на строеж срещу задължение за проектиране и строителство.
ДИМИТЪР НИКОЛОВ
Кмет на Община Бургас

Съгласували:

ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

КАТЕРИНА СИДЕРОВА-ГРУДОВА, Гл. експерт в дирекция УОС

Изготвил: 
инж. Райна Димова, Ст. експерт в дирекция УОС

